Toshkent shahrida yoʻlovchi transporti tizimini yanada takomillashtirish chora-tadbirlari toʻgʻrisida
(resolution, 2022-05-13)

Oʻzbekiston Respublikasi Prezidentining “Toshkent shahrida yoʻlovchi transportini tashkil etish tizimini yanada takomillashtirish toʻgʻrisida” 2006-yil 11-yanvardagi PF-3713-son Farmonini hamda Oʻzbekiston Respublikasi Prezidentining “Toshshahartransxizmat” uyushmasi va Toshkent shahar hokimligi Yoʻlovchi transportining barcha turlari harakatini litsenziyalash va muvofiqlashtirish departamenti faoliyatini tashkil etish toʻgʻrisida” 2006-yil 18-yanvardagi PQ-262-son qarorini bajarish yuzasidan Vazirlar Mahkamasi qaror qiladi: 3. Toshkent shahar hokimligi Yoʻlovchi transportining barcha turlari harakatini litsenziyalash va muvofiqlashtirish departamenti “Toshshahartransxizmat” uyushmasi bilan birgalikda bir oy muddatda shahar yoʻlovchi transportini zarar koʻrmasdan ishlash prinsipiga bosqichma-bosqich oʻtkazishni nazarda tutuvchi Harakatdagi tarkibni yangilash, xarajatlarni kamaytirish va Toshkent shahrida yoʻlovchi tashishning rentabelligini bosqichma-bosqich oshirish chora-tadbirlari dasturini ishlab chiqsin. 4. Belgilab qoʻyilsinki, “Toshshahartransxizmat” aksiyadorlik kompaniyasi korxonalari tomonidan amalga oshiriladigan avtobuslarda yoʻlovchilar tashishdan olingan foyda elektr transporti va Toshkent metropoliteni koʻrgan zararlarni qisman qoplash uchun Oʻzbekiston Respublikasi Moliya vazirligi bilan kelishgan holda qayta taqsimlanishi mumkin. 5. Toshkent shahar hokimligi: Toshkent shahrida yoʻlovchi tashish transporti tizimini qayta tashkil etish davrida yoʻlovchi tashish tariflarining amaldagi darajasini saqlab qolishni, xarajatlarni kamaytirish va yoʻlovchi tashishning rentabelligini bosqichma-bosqich oshirishni nazarda tutuvchi tadbirlar ishlab chiqilishini; shahar yoʻlovchi tashish transporti ishi muvofiqlashtirilishini va harakat yoʻnalishlarida haydovchilar ishi ochiq-oydinligini taʼminlovchi 2006—2008-yillar mobaynida Toshkent shahrida yoʻlovchilar tashishni boshqarishning avtomatlashtirilgan tizimi joriy etilishini taʼminlasin. 6. Oʻzbekiston Respublikasi Tashqi iqtisodiy faoliyat milliy banki 300 ta “Mersedes-Bens” avtobuslari xarid qilish uchun Oʻzbekiston Respublikasi Hukumati kafolati ostida jalb qilingan xorijiy kreditlar boʻyicha “Toshshaharyoʻlovchitrans” aksiyadorlik kompaniyasining majburiyatlarini belgilangan tartibda “Toshavtobustrans” aksiyadorlik kompaniyasiga qayta rasmiylashtirsin. Oʻzbekiston Respublikasi Moliya vazirligi “Toshshaharyoʻlovchitrans” aksiyadorlik kompaniyasining majburiyatlari boʻyicha ilgari berilgan kafolatni “Toshavtobustrans” aksiyadorlik kompaniyasiga Oʻzbekiston Respublikasi Tashqi iqtisodiy faoliyat milliy banki foydasiga qayta rasmiylashtirsin. 7. “Toshshahartransxizmat” uyushmasiga “Toshavtobustrans” aksiyadorlik kompaniyasi va “Toshelektrotrans” davlat kompaniyasi bilan birgalikda bir oy muddatda Oʻzbekiston Respublikasi Prezidentining “Toshkent shahrida yoʻlovchi transportini tashkil etish tizimini yanada takomillashtirish toʻgʻrisida” 2006-yil 11-yanvardagi PF-3713-son Farmoniga muvofiq xodimlarning moddiy manfaatdorligini va masʼuliyatini oshirish, shuningdek, yoʻlovchilarga xizmat koʻrsatish sifatini yaxshilash, yoʻnalishlarda qatnovlar maromiga rioya etilishi va yoʻlovchi tashish tannarxi kamaytirilishi uchun avtobus parklari, tramvay-trolleybus depolari va tegishli xizmatlar boshqaruv xodimlari sonini maqbullashtirish tavsiya etilsin. Amalga oshirilgan ishlar natijalari toʻgʻrisida 2006-yil 1-aprelgacha Oʻzbekiston Respublikasi Moliya vazirligiga axborot berilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.